《重九同人集顾祠秋祭并为朱伯韩侍御祖饯即席分韵得制字》
清代·潘曾玮

一雨凤城秋，西山明晓霁。萧晨八古寺，宾从盛车骑。

佳节况重八，崇祠肃时祭。命俦多俊英，唱妍更酬丽。

京师冠盖场，欢会岁复岁。岂无金石交，亦有芝兰契。

所期盟岁寒，各具傲霜意。遭遇在一时，得失千古事。

我爱朱御史，盘盘有经济。朝八曾一鸣，苏陈快联袂。

两子去不来，君留振士气。娲石待补天，弥轮勿埋地。

胡为将母呼，秋风速鼓枻。独鹤向南飞，来雁望北至。

安知涧槃游，不为廊庙计。送君饮君酒，四座勖古谊。

我亟怅离群，狂歌杂清涕。醉眼窄乾坤，酒力不能制。

明日对黄花，相思渺天际。

作者简介：江苏吴县人，字季玉，一字玉泉。潘曾绶弟。由荫生历官刑部郎中，记名道员。有《玉泉词》、《自镜斋诗钞》。